Държавен вестник, бр. 105, 2014 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  105
НАРОДНО СЪБРАНИЕ
УКАЗ № 289
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за хазарта, приет от ХLIІI Народно събрание 
на 5 декември 2014 г.
Издаден в София на 12 декември 2014 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Христо Иванов
ЗАКОН
за изменение и допълнение на Закона за 
хазарта (обн., ДВ, бр. 26 от 2012 г.; изм., 
бр. 54, 82 и 94 от 2012 г., бр. 68 от 2013 г. и 
бр. 1 от 2014 г.)
§ 1. Член 10а се изменя така:
„Вноски за социално отговорно поведение
Чл. 10а. (1) Организаторите на хазартни 
игри са длъжни да правят годишни вноски 
за социално отговорно поведение в размер, 
както следва:
1. за организатори на онлайн залага-
ния – 50 000 лв.;
2. за организатори на игри в игрално ка-
зино – 10 000 лв.;
3. за всички останали организатори на 
хазартни игри – 5000 лв. 
(2) Приходите от годишни вноски по ал. 1 
постъпват по бюджета на Държавната коми-
сия по хазарта.
(3) Вноските по ал. 1 се внасят в срок до 
31 март на текущата година, а организаторите 
на хазартни игри, получили лиценз след тази 
дата, внасят годишните вноски в 30-дневен 
срок от датата на получаване на лиценза. За 
невнесените в срок вноски се дължи лихва в 
размер на законната лихва. 
(4) По бюджета на Държавната комисия по 
хазарта се предвиждат и разходват средства за 
финансиране на одобрени проекти на юриди-
чески лица с нестопанска цел, определени за 
осъществяване на общественополезна дейност, 
за дейности за:
1. предпазване на младите хора от хазарт;
2. превенция и лечение на хазартна зави-
симост;
3. провеждане на социално отговорна ре-
клама и маркетинг. 
(5) По предложение на министъра на здра-
веопазването, министъра на младежта и спорта 
и министъра на финансите Министерският 
съвет приема наредба, с която определя:
1. условията, реда и начина за разходване 
на средствата по ал. 4;
2. условията, реда и начина за набиране, 
оценка и подбор на проектни предложения 
за дейности по ал. 4;
3. изискванията към дейността и отчет-
ността на лицата с одобрени за финансиране 
проекти за дейности по ал. 4;
4. условията и реда за контрол върху из-
пълнението на проектите, финансирани със 
средствата по ал. 4.“
§ 2. В чл. 18, ал. 1 думите „министъра на 
икономиката и енергетиката“ се заменят с 
„министъра на икономиката“.
§ 3. В чл. 22, ал. 1, т. 10 след думите „към 
сървър“ се добавя „на Комисията и“.
§ 4. В чл. 30 се правят следните изменения 
и допълнения:
1. Алинея 1 се изменя така:
„(1) За разглеждане на документи по пода-
дени искания за издаване на лицензи или за 
извършване на промени по издадени лицензи, 
за издаване на лицензи по този закон, с из-
ключение на лицензи за онлайн залагания, за 
издаване на удостоверения с вписани промени 
по издадени лицензи, както и за извършване 
на други административни услуги, се събират 
държавни такси по тарифа, приета от Минис-
терския съвет по предложение на министъра 
на финансите.“
2. В ал. 2 след думите „подадени искания“ 
се добавя „за издаване на лицензи или за из-
вършване на промени по издадени лицензи“.
3. В ал. 3 след думите „хазартни игри –“ 
се добавя „традиционна лотария, томбола, 
моментна лотария“, а след думата „лото“ се 
добавя „бинго, кено и техните разновидности“.
4. Алинея 5 се изменя така:
„(5) За хазартните игри, които се облагат 
с алтернативен данък по Закона за корпора-
тивното подоходно облагане, се събират само 
таксите по ал. 1.“
§ 5. В чл. 41 се правят следните изменения:
1. Алинея 2 се изменя така:
„(2) Хазартните игри по ал. 1, с изключение 
на томболата и моментната лотарийна игра, 
може да се организират и онлайн – пряко 
чрез интернет или чрез други електронни 
съобщителни средства: мобилни и стацио-
нарни апарати, радио, телевизия, сателити и 
други средства.“
2. Алинея 3 се отменя.
§ 6. В чл. 44, ал. 2 думите „министъра на 
инвестиционното проектиране“ се заменят 
с „министъра на регионалното развитие и 
благоустройството“.
§ 7. В чл. 47д думите „ал. 3“ се заменят 
с „ал. 4“.
ОФИЦИАЛЕН РАЗДЕЛ